ત્યાર પછી મનુભાઈ પંચોળી ‘દર્શક’ એ પ્રશ્નનો જવાબ આપે છે. ‘આ ધરતી પર કેમ રહેવું તે શીખવનારી ચીજ છે – ધર્મ. ધર્મની વ્યાખ્યા જ એ છે – ‘धार्यते इति धर्म:’. જેનાથી આપણે સારી રીતે જીવી શકીએ એ ધર્મ.’ એ મુદ્દાને સ્પષ્ટ કરતાં એમણે કહ્યું હતું કે માણસમાં અનેક શક્તિ રહેલી હોય છે, પરંતુ તે શક્તિને યોગ્ય માર્ગદર્શન મળવું જોઈએ. મહાભારતના યુદ્ધમાં કૃષ્ણ અર્જુનના સારથિ હતા. તે કારણે એને ધર્મનું માર્ગદર્શન મળ્યું, જ્યારે અર્જુન દ્રોણપુત્ર અશ્વત્થામાને એવું માર્ગદર્શન મળ્યું નહીં. એનું પરિણામ અશ્વત્થામાએ ભોગવવું પડ્યું.